Source: http://www.legex.ro/Legea-287-2011-117136.aspx
Timestamp: 2015-05-06 04:23:49+00:00
Document Index: 40585778

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

Legea 287/2011 | Legislatie gratuita
Legea 287 2011 modifica Legea 93 2009
Legea 287 2011 modifica OUG 99 2006
Legea 287 2011 promulgat de Decretul 965 2011
Cele mai căutate legi Hotărârea 28 2005 (18)
Legea 99 1997 (13)
Ordonanţa 8 2015 (11)
Decretul 346 2015 (11)
Hotărârea 1409 2006 (9)
Ordin 50 1990 (8)
Decretul 596 2002 (8)
Ordin 4 2007 (8)
Hotărârea 660 2014 (8)
Ordin 372 2015 (8)
Decretul 226 1992 (7)
Ordin 1169 1997 (7)
Decizia 19 2000 (7)
Hotărârea 245 2003 (7)
Legea 247 2005 (7)
Decizia 472 2008 (7)
Hotărârea 1 2013 (7)
Ultimele acte citite Legea 287 2011
Ordin 6141 2011
Decizia 1340 2008
Decretul 75 2003
Hotărârea 416 1998
Decretul 99 2010
Decizia 536 1997
Decretul 766 2001
Decizia 222 2013
Hotărârea 372 2002
Decizia 1479 2010
OUG 185 2005
Hotărârea 942 1995
Hotărârea 279 1997
Legea Nr.287 din 14.12.2011privind unele măsuri referitoare la organizarea activităţii de punere în executare a creanţelor aparţinând instituţiilor de credit şi instituţiilor financiare nebancareACT EMIS DE: Parlamentul RomanieiACT PUBLICAT ÎN MONITORUL OFICIAL NR. 894 din 16 decembrie 2011
Parlamentul României adoptă prezenta lege. Articolul 1(1) Executorii înregistraţi în condiţiile legii la Ministerul Justiţiei până la data de 31 mai 2011, aparţinând corpurilor proprii de executori organizate de instituţiile de credit şi alte entităţi care aparţin grupului acestora şi care desfăşoară activităţi financiare, de instituţiile financiare nebancare sau de instituţiile de credit cooperatiste, care desfăşoară activitate de executor în cadrul acestora, la data expirării termenului prevăzut la alin. (3), cu o vechime efectivă de cel puţin 2 ani de la prima înregistrare în această activitate, vor fi numiţi, la cerere, în funcţia de executor judecătoresc, dacă îndeplinesc condiţiile generale prevăzute la art. 15 lit. a)-f) din Legea 188/2000 privind executorii judecătoreşti, republicată.(2) Executorii aparţinând corpurilor proprii de executori organizate de instituţiile de credit şi alte entităţi care aparţin grupului acestora şi care desfăşoară activităţi financiare, de instituţiile financiare nebancare sau de instituţiile de credit cooperatiste, care, la data intrării în vigoare a prezentei legi, îndeplinesc condiţiile prevăzute la alin. (1), dar au, la data expirării termenului prevăzut la alin. (3), o vechime mai mică de 2 ani în această activitate, dobândesc, la cerere, calitatea de executor judecătoresc stagiar.(3) Cererea prevăzută la alin. (1) şi, respectiv, alin. (2), însoţită de actele doveditoare necesare, se depune la Ministerul Justiţiei în termen de 3 luni de la data intrării în vigoare a prezentei legi. În cerere se va arăta circumscripţia judecătoriei în care se solicită numirea, potrivit dispoziţiilor art. 2.(4) Ministerul Justiţiei are obligaţia de a soluţiona cererea în termen de maximum două luni de la înregistrarea acesteia.(5) Executorii prevăzuţi la alin. (1) şi (2) sunt numiţi în funcţia de executor judecătoresc sau, după caz, dobândesc calitatea de executor judecătoresc stagiar fără concurs sau examen de admitere în profesie şi fără îndeplinirea condiţiilor privind plata taxelor de admitere în profesie, prevăzute de reglementările aplicabile în materie. Dispoziţiile privind examenul de definitivat şi participarea la programe de formare profesională continuă, prevăzute de reglementările în materie, rămân aplicabile.(6) Executorii numiţi, potrivit prezentei legi, în funcţia de executor judecătoresc vor depune jurământul, în condiţiile legii, în termen de 10 zile de la data numirii. Articolul 2(1) Executorii judecătoreşti numiţi în condiţiile art. 1 alin. (1) pot înfiinţa birouri, se pot asocia în cadrul unui birou existent sau al unei societăţi civile profesionale din circumscripţia unei judecătorii din raza teritorială a curţii de apel unde şi-au desfăşurat, în principal, activitatea ori din circumscripţia unei judecătorii din raza teritorială a curţii de apel unde se află sediul instituţiei de credit sau al instituţiei financiare nebancare ori al cooperativei de credit în cadrul căreia şi-au desfăşurat activitatea.(2) Executorii prevăzuţi la art. 1 alin. (2) vor fi angajaţi, prin grija camerelor executorilor judecătoreşti, stagiari în cadrul unui birou din circumscripţia unei judecătorii din raza teritorială a curţii de apel unde şi-au desfăşurat, în principal, activitatea ori din circumscripţia unei judecătorii din raza teritorială a curţii de apel unde se află sediul instituţiei de credit sau al instituţiei financiare nebancare ori al cooperativei de credit în cadrul căreia şi-au desfăşurat activitatea. Dispoziţiile art. 21 din Legea nr. 188/2000, republicată, sunt aplicabile. Articolul 3De la data intrării în vigoare a prezentei legi, activitatea de punere în executare a titlurilor executorii aparţinând instituţiilor de credit, altor entităţi care aparţin grupului acestora şi care desfăşoară activităţi financiare, instituţiilor financiare nebancare sau cooperativelor de credit se desfăşoară numai de către executorii judecătoreşti competenţi potrivit legii, cu excepţia cazurilor prevăzute la art. 5 alin. (1) şi (2). Articolul 4Corpurile proprii de executori şi executorii instituţiilor de credit, ale altor entităţi care aparţin grupului acestora şi care desfăşoară activităţi financiare, instituţiilor financiare nebancare sau cooperativelor de credit îşi încetează activitatea la data dobândirii calităţii de executor judecătoresc de către executorii prevăzuţi la art. 1 alin. (1) şi (2) sau la data expirării termenului prevăzut la art. 1 alin. (3) în cazul în care nu a fost introdusă cerere de numire în funcţie. Articolul 5(1) Executările silite privind titluri executorii aparţinând instituţiilor de credit, altor entităţi care aparţin grupului acestora şi care desfăşoară activităţi financiare, instituţiilor financiare nebancare sau cooperativelor de credit, aflate în curs la data intrării în vigoare a dispoziţiilor prezentei legi, pot fi continuate de executorul care a început urmărirea silită. Cu toate acestea, creditorul, instituţie bancară sau instituţie financiară nebancară, poate solicita continuarea executării acestor titluri executorii de către executorul judecătoresc competent potrivit legii.(2) De la data intrării în vigoare a prezentei legi până la data numirii în funcţia de executor judecătoresc, executorii prevăzuţi la art. 1, la cererea creditorului, instituţie de credit sau instituţie financiară nebancară, pot începe noi executări silite în temeiul titlurilor executorii aparţinând acestor instituţii.(3) În cazurile prevăzute la alin. (1) şi (2), dosarele de executare aflate în curs de soluţionare se predau de către instituţiile de credit şi de instituţiile financiare nebancare executorilor judecătoreşti competenţi, potrivit legii, să continue executarea silită. (4) Actele de executare îndeplinite de către executorii prevăzuţi la art. 1 până la data numirii acestora în funcţia de executor judecătoresc, cu respectarea dispoziţiilor legale în vigoare la data efectuării lor, rămân valabile. Articolul 6(1) Executorii numiţi în condiţiile art. 1 se supun dispoziţiilor Legii nr. 188/2000, republicată, ale Statutului Uniunii Naţionale a Executorilor Judecătoreşti din România, precum şi ale oricăror alte reglementări aplicabile profesiei de executor judecătoresc.(2) Vechimea în activitatea de executor în cadrul corpurilor proprii de executori ale instituţiilor de credit şi instituţiilor financiare nebancare a executorilor numiţi, în condiţiile prezentei legi, în profesia de executor judecătoresc constituie vechime în această funcţie.(3) Prevederile alin. (2) sunt aplicabile în mod corespunzător şi persoanelor numite, potrivit prevederilor prezentei legi, în profesia de executor judecătoresc stagiar. Articolul 7Continuarea activităţii de către executorii prevăzuţi la art. 1 în alte modalităţi decât cele stabilite prin prezenta lege constituie infracţiune şi se pedepseşte potrivit prevederilor Codului penal. Articolul 8La data intrării în vigoare a prezentei legi, art. 418 alin. (2) şi (3) din Ordonanţa de urgenţă a Guvernului nr. 99/2006 privind instituţiile de credit şi adecvarea capitalului, publicată în Monitorul Oficial al României, Partea I, nr. 1.027 din 27 decembrie 2006, aprobată cu modificări şi completări prin Legea nr. 227/2007, cu modificările şi completările ulterioare, precum şi art. 72 alin. (2) din Legea nr. 93/2009 privind instituţiile financiare nebancare, publicată în Monitorul Oficial al României, Partea I, nr. 259 din 21 aprilie 2009, cu modificările şi completările ulterioare, se abrogă. Această lege a fost adoptată de Parlamentul României, cu respectarea prevederilor art. 75 şi ale art. 76 alin. (1) din Constituţia României, republicată. PREŞEDINTELE CAMEREI DEPUTAŢILOR ROBERTA ALMA ANASTASE PREŞEDINTELE SENATULUI MIRCEA-DAN GEOANĂ Adauga comentariu
COMENTARII la Legea 287/2011
21.12.2011 15:28:26
Buna ziua, LEGEA 287 2011 NECONSTITUTIONALA
in atentia tuturor executorilor bancari si executori IFN care nu se incadreaza in conditiile legii 287 din 14 decembrie 2011 si care doresc sa atace aceasta lege la Curtea Constitutionala!!!!
Daca cititi legea cu atentie observati ca este neconstitutionala intrucat instituie o discriminare evidenta intre executorii bancari IFN
numiti in functie pana la data de 31 mai 2011 si cei numiti in functie dupa aceasta data.
Practic, noi cei numiti in functia de executori bancare dupa aceasta data am ramas fara posturi datorita faptului ca acestea se desfiinteaza.
ABUZUL ESTE CLAR SI EVIDENT!!!!! Varianta cea mai buna era ca cei care se incadreaza in aceasta categorie sa poata devenii cel putin executori judecatoresti stagiari.
Cei care doresc sa atace aceasta lege la Curtea Constitutionala sunt rugati sa ma contacteze pe adresa de mail: tisorauto@yahoo.ro
CU CAT SUNTEM MAI MULTI CU ATAT AVEM MAI MULTE SANSE!!!
Alte acte pe aceeaşi temă cu Legea 287/2011
Legea 93 2009 privind institutiile financiare nebancare
OUG 99 2006 privind institutiile de credit si adecvarea capitalului*)
Decretul 965 2011pentru promulgarea Legii privind unele măsuri referitoare la organizarea activităţii de punere în executare a creanţelor aparţinând instituţiilor de credit şi instituţiilor financiare nebancare